24-oji SS kalnų divizija
24-oji SS kalnų divizija Karstjäger (vok. 24. Waffen-Gebirgs-(Karstjäger-)Division der SS) – Trečiojo Reicho SS kariuomenės junginys, skirtas kovai Karsto regione. Pradžioje, nuo 1942 m., egzistavo specializuotas batalionas vok. Karstwehr Battalion ('Karsto gynybos batalionas'). Batalioną sudarė savanoriai vokiečiai iš Italijos bei savanoriai iš Slovėnijos, Kroatijos, Serbijos ir Ukrainos. 1944 m. rugpjūtį šis batalionas oficialiai pervadintas į diviziją, nors divizijos realios pajėgos divizijos dydžio niekada nepasiekė. Todėl vėliau realiai egzistavęs dalinys buvo pervadintas į SS kalnų brigadą (vok. Waffen Gebirgs Brigade der SS). Karsto gynybos batalionas iš pat pradžių dalyvavo kovose su Kraso regiono (vok. Karst); regionas Austrijos, Slovėnijos ir Italijos pasienyje) partizanais. Kovinei veiklai kalnų vietovėse reikia specializuotų kalnų dalinių, aprūpintų atitinkama įranga. Prasidėjus paliauboms tarp Italijos ir sąjungininkų kariuomenės jis buvo permestas į Italiją nuginkluoti Tarvizijuje (it. Tarvisio) bazuotus Italijos dalinius ir saugoti Italijos vokiečių bendruomenes. Karo pabaigoje daliniai sėkmingai kovėsi išlaikydami savo rankose perėjas į Italiją, pro kur iš Balkanų pasitraukė kiti vokiečių daliniai, ir vėliau pasidavė britų daliniams. Dalinio likučiai pasidavė 6-ajai britų tankų divizijai 1945 m. gegužės 9 d. Jis buvo vienas paskutinių pasidavusių Vokietijos dalinių.